Kavandatud õigusakt muutub lepinguosaliste jaoks siduvaks vastavalt lepingu artiklile 97, milles on sätestatud: „Otsused võetakse vastu lepinguosaliste ühisel kokkuleppel. Need otsused on lepinguosaliste jaoks siduvad ja nad võtavad nende täitmiseks vajalikke meetmeid.“

Assotsieerimislepingu artiklis 96 on sätestatud, et assotsiatsioonikomitee koosneb ühelt poolt Euroopa Liidu Nõukogu ja Euroopa Ühenduste Komisjoni liikmete esindajatest ja teiselt poolt Alžeeria esindajatest.

Euroopa – Vahemere piirkonna leping, millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon (edaspidi „assotsieerimisleping“), sõlmiti 22. aprillil 2002 ja see jõustus 1. septembril 2005. Euroopa Liit on lepingu osaline. Euroopa Liidu ja Alžeeria Vabariigi vahelised suhted põhinevad assotsieerimislepingul.

Akt, mille assotsiatsioonikomitee peab vastu võtma, on õigusliku toimega akt, sest see sisaldab uusi sätteid, mida kohaldatakse ELi põllumajandustoodete ja töödeldud põllumajandustoodetega kahepoolse kauplemise suhtes Alžeerias, muutes põllumajandustoodete ja töödeldud põllumajandustoodete suhtes assotsieerimislepingu protokollides 2 ja 5 algselt ette nähtud tariifsete soodustuste kohaldamise tingimusi. Kavandatud õigusaktiga ei täiendata ega muudeta lepingu institutsioonilist raamistikku.

Assotsieerimislepingu artikliga 15 on ette nähtud ELi ja Alžeeria vaheliste läbirääkimiste alustamine, et kehtestada liberaliseerimismeetmed, mida EL ja Alžeeria hakkavad alates kokkulepitud kuupäevast kohaldama.

ELi toimimise lepingu artikli 218 lõikes 9 on sätestatud, et „nõukogu võtab komisjoni ettepaneku põhjal vastu otsuse, millega kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

Läbirääkijad leppisid kokku uutes sätetes, mida kohaldatakse ELi põllumajandustoodete ja töödeldud põllumajandustoodetega kahepoolse kauplemise suhtes Alžeerias. Need sätted on esitatud 11. juulil 2011 allakirjutatud protokolli lisas. Alžeeria jõustas protokolli ühepoolselt 1. oktoobril 2012.

Kavandatava otsuse materiaalõiguslik alus on seega ELi toimimise lepingu artikkel 207.

4.3.Kokkuvõte

Esildatud otsuse õiguslik alus peaks seega olema ELi toimimise lepingu artikkel 207 koostoimes artikli 218 lõikega 9.

5.KAVANDATUD ÕIGUSAKTI AVALDAMINE

Arvestades, et assotsiatsioonikomitee õigusaktiga muudetakse põllumajandustoodete ja töödeldud põllumajandustoodete suhtes assotsieerimislepingu protokollides 2 ja 5 algselt ette nähtud tariifsete soodustuste kohaldamise tingimusi, tuleb see pärast vastuvõtmist avaldada Euroopa Liidu Teatajas.

2018/0010 (NLE)

Ettepanek:

NÕUKOGU OTSUS

seisukoha kohta, mille Euroopa Liit võtab ELi-Alžeeria assotsiatsioonikomitees seoses Euroopa – Vahemere piirkonna lepingu (millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vahel) artiklis 14 sätestatud põllumajandustoodete ja töödeldud põllumajandustoodete suhtes tariifsete soodustuste kohaldamise tingimuste muutmisega



EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9,

võttes arvesse Euroopa Komisjoni ettepanekut

ning arvestades järgmist:

(1)Euroopa – Vahemere piirkonna leping, millega luuakse assotsiatsioon ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vahel, sõlmiti 22. aprillil 2002 ja see jõustus 1. septembril 2005.

(2)Et Alžeerial on esinenud põllumajandustoodete ja töödeldud põllumajandustoodete tollitariifide kaotamisel probleeme, jõudsid Euroopa Liit ja Alžeeria kompromissile vastuvõetavate muudatuste küsimuses, mis on seotud algselt kavandatud tariifide kaotamise baasmäärade, koguste ja ajakavaga, võttes arvesse lepingu protokollides 2 ja 5 kehtestatud tingimusi.

(3)Assotsieerimislepingu artikliga 16 on teatavatel tingimustel ette nähtud, et kumbki lepinguosaline võib kokkulepitud tariife käsitlevaid sätteid ühepoolselt muuta. Kuid muudatust tegev lepinguosaline peab tagama teise lepinguosalise impordile samaväärse eelise.

(4)Assotsieerimislepingu artikli 16 kohaselt kohtub assotsiatsioonikomitee, et võtta arvesse selle lepinguosalise huvisid. Assotsiatsioonikomitee on vastavalt assotsieerimislepingu artiklile 97 volitatud tegema otsuseid lepingu haldamiseks. On asjakohane, et assotsiatsioonikomitee teeb otsuse kavandatud muudatuste kohta.

(5)Tuleks määrata kindlaks liidu nimel assotsiatsioonikomitees võetav seisukoht, kuna otsus on liidu jaoks vastavalt assotsieerimislepingu artiklile 97 siduv ja võib otsustavalt mõjutada liidu õigusaktide sisu, eelkõige Euroopa – Vahemere piirkonna lepingu (millega kehtestatakse ühelt poolt Euroopa Ühenduse ja selle liikmesriikide ning teiselt poolt Alžeeria Demokraatliku Rahvavabariigi vaheline assotsiatsioon) protokolle 2 ja 5.

(6)Seega tuleks sõnastada seisukoht, mille Euroopa Liit võtab ELi-Alžeeria assotsiatsioonikomitees,

ON VASTU VÕTNUD KÄESOLEVA OTSUSE: